Etxauriko harria

Etxauriko harria Etxauri herrian (Nafarroa Garaia) dagoen harri landugabe bat da, harri jasotze probak egiteko erabilia. 136,5 kilo pisatzen du. Irregularra izaki, zaila da jasotzen.

Historia 
Herrian ardo botilekin harria altxatzeko apustuak egiten ziren aspaldian. 2000. urtean herriko Alberto Lakosta aizkolaria hil zen eta bere omenez 2006an tradizioa berpiztu eta Alberto Lakosta Memoriala antolatu zen. Urtero harri-jasotzaile ospetsuak lehiatzen dira, harriari altxaldi gehien nork egin. 2009 urtean harri-jasotzaile bati harria erori zitzaion, eta hautsi egin zen. Hala ere, konpondu ahal izan zuten.

Errekorra Aimar Irigoienek zeukan 17 jasoaldirekin, 2013, 2017 eta 2019an. 2022an 18 altxaldi egin zituen errekor berria ezarriz.

2023an, gizonezkoen txapelketarekin batera emakumezkoen txapelketari eman zioten hasiera antolatzaileek. Emakumezkoen txapelketa jokatzeko harria "Lurgorriako Harria" izenekoa da, 68 kiloko pisua duena. Gizonezkoenean bezala, emakumezkoek ere bost minutuko denbora-tartea dute harriari ahalik eta jasoaldi gehien egiteko.

Gizonezkoen txapelketaren palmaresa: "Etxauriko Harria" 

 ¹ 2020an eta 2021ean ez zen jokatu COVID-19 pandemiaren erruz.

Garaipenak

Emakumezkoen txapelketaren palmaresa: "Lurgorriako Harria" 
Gizonezkoen Etxauriko harriaren txapelketarekin batera, emakumezko harri-jasotzaileentzat "Lurgorriako Harria" txapelketa jokatzen da 2023. urtetik aurrera.

Erreferentziak

Kanpo estekak 

Harri-jasotzeko harriak
Etxauri